মরক্কোর জাতীয় পতাকা

মরক্কো (মাগরিব) এর জাতীয় পতাকা (আরবি: علم المغرب; আমাজিগ: ⴰⵛⵏⵢⴰⵍ ⵏ ⵓⵎⵕⵕⵓⴽ; ইংরেজি: Flag of Morocco) হল লাল পটভূমির মাঝে সবুজ রঙের পাঁচ কোণা রৈখিক তারা সংবলিত পতাকা। মরক্কোতে আলাউইত রাজবংশের লাল রঙের যথেষ্ট ঐতিহাসিক তাৎপর্য রয়েছে। এই শাসকগোষ্ঠী চতুর্থ মুসলিম খলিফা আলীর স্ত্রী ফাতিমা'র মাধ্যমে ইসলামী নবী মুহাম্মদের(স) সাথে যুক্ত। এছাড়াও লাল মক্কার শরিফ এবং ইয়েমেনের ইমামদের দ্বারা ব্যবহৃত রঙ। ১৭শ শতাব্দীতে আলাউইত রাজবংশের ক্ষমতারোহনের পর থেকে দেশের পতাকাগুলো সম্পূর্ণ লাল ছিল। ১৯১৫ সালের ১৭ নভেম্বর ফরাসি আবাসিক জেনারেল হিউবার্ট লিয়াউটি (Hubert Lyautey) সুলতান ইউসুফকে দিয়ে একটি দহির (মরক্কোর সুলতানের জারি করা অধ্যাদেশ) স্বাক্ষর করান (মরক্কো তখন ফরাসি প্রটেক্টরেট ছিল), যার মাধ্যমে লাল পটভূমির মাঝে সবুজ রঙের পাঁচ কোণা রৈখিক তারা সংবলিত পতাকাকে মরক্কোর পতাকা হিসেবে ঘোষণা করা হয়। তারার পাঁচটি কোণা ভালোবাসা, সত্য, শান্তি, মুক্তি ও ন্যায়বিচারের প্রতীক। মরক্কো যখন ফরাসি ও স্প্যানিশদের নিয়ন্ত্রণে ছিল, তখনও এই প্রতীক সংবলিত লাল পতাকা ব্যবহৃত হত; তবে তা কেবল ভূমিতেই ব্যবহার করা যেত। সাগরে এর ব্যবহার নিষিদ্ধ ছিল। পরবর্তীতে ১৯৫৬ সালে যখন মরক্কোর স্বাধীনতা পুনরুদ্ধার হয়, তখন এই পতাকাটিই জাতীয় পতাকা হিসেবে গৃহীত হয়। মরক্কোর পতাকার লাল পটভূমি টেকসইতা, সাহস, শক্তি এবং বীরত্বের প্রতীক। অন্যদিকে সবুজ রঙ নির্দেশ করে ভালোবাসা, আনন্দ, প্রজ্ঞা, শান্তি এবং প্রত্যাশা। এছাড়াও সবুজ ইসলামের রঙ আর পাঁচ কোণা রৈখিক তারকা ছিল সুলাইমানের সিলমোহর। পাঁচ কোণা তারা ইসলামের পাঁচটি স্তম্ভকেও নির্দেশ করে।[তথ্যসূত্র প্রয়োজন] সংবিধানের ৭ম অনুচ্ছেদ অনুসারে রাজ্যের পতাকা হবে একটি লাল রঙের পতাকা যার কেন্দ্রে সবুজ পাঁচ কোণা তারা থাকবে। পতাকাটি লাল, অস্বচ্ছ এবং আয়তক্ষেত্রাকার কাপড় দিয়ে তৈরি করতে হবে। তারাটি হবে মুক্ত, পাঁচটি শাখা বিশিষ্ট এবং পাম গাছের পাতার মতো সবুজ। পতাকার উভয় পাশ থেকেই তারাটি দেখা যেতে হবে। তারার পাঁচটি শাখার একটি অবশ্যই ঊর্ধ্বমুখী হবে। পতাকার প্রস্থ দৈর্ঘ্যের দুই-তৃতীয়াংশ (২⁄৩ অংশ)। তারাটি একটি কাল্পনিক বৃত্তে অন্তঃলিখিত থাকে যার ব্যাসার্ধ পতাকার দৈর্ঘ্যের এক-ষষ্ঠাংশ (১⁄৬ অংশ)। আয়তাকার পতাকাটির দুটি কর্ণ আঁকা হলে তারা যে বিন্দুতে ছেদ করত সে বিন্দুটিই হবে কল্পিত বৃত্তটির কেন্দ্র। তারার প্রতিটি শাখার প্রস্থ হবে দৈর্ঘ্যের ১⁄২০ অংশ। — ষষ্ঠ মুহাম্মদ (মরক্কো), , ২৩ নভেম্বর ২০০৫ . ২০১০ সালের ৮ মে (বর্তমান পশ্চিম সাহারার দাখলা শহরে ৬০,৪০৯.৭৮ বর্গমিটার (৬,৫০,০০০ ফু২; ১৪.৯ একর) ক্ষেত্রফল ও ২০,০০০ কিলোগ্রাম (২২ শর্ট টন) ওজনের একটি মরক্কোর পতাকা স্থাপন করা হয়। এটি গিনেস বিশ্ব রেকর্ড কর্তৃক সর্ববৃহৎ পতাকার স্বীকৃতি পেয়েছে। মরক্কোর পতাকা (ইদ্রিসি রাজবংশ), ৭৮০–৯৭৪ মরক্কোর পতাকা (আলমোরাভিদ রাজবংশ), ১০৭০–১১৪৭ মরক্কোর পতাকা (আলমোহাদ খিলাফত), ১১৪৭–১২৪৮ মরক্কোর পতাকা, যা একটি সাদা ব্যানারের সাথে ব্যবহৃত হতো (মারিনিদ, ওয়াত্তাসিদ এবং সাদি রাজবংশ), ১২৪৮–১৬৫৯ মরক্কোর পতাকা (আলাওয়িত রাজবংশ), ১৬৬৬–১৯১৫ মরক্কোর পতাকা, ১৯১৫–বর্তমান ঊনবিংশ শতাব্দীতে ব্যবহৃত পতাকা রিফ প্রজাতন্ত্রের পতাকা (১৯২১–১৯২৬) তানজিয়ার আন্তর্জাতিক অঞ্চলের পতাকা (১৯২৩–১৯৫৬) ফরাসি প্রোটেক্টরেট হিসেবে থাকাকালীন মরক্কোর বাণিজ্যিক পতাকা (১৯১২–১৯৫৫) স্পেনের প্রোটেক্টরেট হিসেবে থাকাকালীন মরক্কোর বাণিজ্যিক পতাকা (১৯১২–১৯৫৬) সিভিল এনসাইন নৌ-বাহিনীর পতাকা নেভাল জ্যাক রয়্যাল স্ট্যান্ডার্ড রাজকীয় পতাকা বিশ্বের সকল সার্বভৌম রাষ্ট্রের পতাকা মরক্কোর পতাকাসমূহের তালিকা মরক্কোর জাতীয় প্রতীক "La fabuleuse histoire des drapeaux marocains"। Le Desk (ইংরেজি ভাষায়)। সংগ্রহের তারিখ ২০১৯-০৭-২২।  "Flag of Morocco"। Famouswonders.com। ১৯১৫-১১-১৭। সংগ্রহের তারিখ ২০১৬-০৭-০৩।  "Moroccan Flag"। M.vexillologymatters.org। সংগ্রহের তারিখ ২০১৬-০৭-০৩।  "page 838" (পিডিএফ)। ৭ নভেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ ডিসেম্বর ২০১৯।  http://81.192.52.100/BO/AR/2005/BO_5378_ar.pdf ওয়েব্যাক মেশিনে আর্কাইভকৃত ৩ জুলাই ২০১৭ তারিখে About the characteristics of the Kingdom's emblem and national anthem (BO-5378-ar page 5) http://81.192.52.100/BO/fr/2005/bo_5378_fr.pdf ওয়েব্যাক মেশিনে আর্কাইভকৃত ১৬ জুন ২০১৬ তারিখে bo-5378-fr পৃষ্ঠা ৬ "Archived copy"। জুলাই ১৯, ২০১১ তারিখে মূল থেকে আর্কাইভ করা। সংগ্রহের তারিখ জুলাই ২৪, ২০১০। [যাচাইকরণ ব্যর্থ হয়েছে] মরক্কো, ফ্ল্যাগস অফ দ্যা ওয়ার্ল্ড মরক্কোর ঐতিহাসিক পতাকাসমূহ, ফ্ল্যাগস অফ দ্যা ওয়ার্ল্ড